NATURALESA+DEL+PROJECTE

Aquest projecte està compost per un conjunt d’activitats destinades als infants de P5 del CEIP Santa Perpètua, per tal de proporcionar-los l’oportunitat d’experimentar, investigar i conèixer el barri de Santa Perpètua a través de les TIC. Aquestes activitats proporcionaran als nens/es experiències significatives i situacions d’experimentació per a que avancin en els seus aprenentatges.

Prèviament a la programació de les activitats que tindran lloc en el nostre centre, les mestres de les escoles del poble ens hem posat d’acord per establir el següent calendari de treball comú: - Divendres 25 de Febrer: totes les escoles rebran per e-mail un vídeo del veí perpetuenc, Jan. Aquest personatge els hi explicarà l’activitat: realitzar un co conte de forma col col··laborativa. Els infants hauran de reescriure la llegenda del poble. Cada escola tindrà un dia assignat per elaborar la seva part:
 * [[image:Dibujo.JPG align="center"]] ||

- Dilluns 28 de febrer: CEIP Santa Perpètua farà la introducció del conte. - Dimarts 1 de Març: CEIP Bernat de Mogoda s’ encarregarà de la primera part del desenvolupament del conte. - Dimecres 2 de Març: CEIP Santiga realitzarà la segona part del desenvolupament del conte. - Dijous 3 de Març: CEIP la Florida elaborarà el desenllaç del conte. - Divendres 4 de Març: finalment, les escoles implicades en aquest projecte, participaran en un acte de cloenda en el qual veuran com ha quedat la nova llegenda realitzada amb la col·laboració de dites escoles.L’ acte es celebrarà en el gimnàs del CEIP Santa Perpètua.

Una vegada establert aquest calendari les mestres de P5 del CEIP Santa Perpètua hem fet una programació amb la resta d’activitats que es duran a terme a l’aula al llarg d’ aquesta primera setmana del mes de Març (28/02/2011- 4/03/2011). Hem dissenyat 5 activitats enfocades al coneixement del barri a través de les TIC, on s’impliquen a les famílies i on es requereix treballar de manera col·laborativa. També pretenem generar en els alumnes respostes espontànies amb experiències de qualitat, riques i variades, i que durant el temps que duren les activitats, gaudeixin a la vegada que desenvolupen les seves capacitats.

En aquesta proposta per conèixer el nostre poble també tindrem en compte l’adaptació al ritme del grup en particular, la classe del lleons, i realitzarem un previ coneixement de les característiques individuals dels infants.